b'\n_START_ARTICLE_\nMarija Vasilt\xc5\xa1ikova\n_START_PARAGRAPH_\nPrinsessa Marija Vasilt\xc5\xa1ikova (ven. \xd0\x9c\xd0\xb0\xd1\x80\xd0\xb8\xd1\x8f \xd0\x92\xd0\xb0\xd1\x81\xd0\xb8\xd0\xbb\xd1\x8c\xd1\x87\xd0\xb8\xd0\xba\xd0\xbe\xd0\xb2\xd0\xb0; 11. tammikuuta 1917 (J: 29. joulukuuta 1916) Petrograd - 21. elokuuta 1978 Lontoo) oli ven\xc3\xa4l\xc3\xa4inen aatelinen, joka otti osaa 20. hein\xc3\xa4kuuta 1944 Adolf Hitlerin murhayritykseen.\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nPrinsessa Marija Vasilt\xc5\xa1ikova syntyi Pietarissa, Ven\xc3\xa4j\xc3\xa4n keisarikunnassa. H\xc3\xa4nen perheens\xc3\xa4 oli ven\xc3\xa4l\xc3\xa4isi\xc3\xa4 aristokraatteja, jotka pakenivat lokakuun vallankumousta vuonna 1917. Vasilt\xc5\xa1ikova asui pakolaisena Weimarin tasavallassa ja Ranskassa sek\xc3\xa4 Liettuassa aina toiseen maailmansotaan asti.\n_START_SECTION_\nHitleria vastaan tehty ep\xc3\xa4onnistunut salamurha\n_START_PARAGRAPH_\nToisen maailmansodan aikana Vasilt\xc5\xa1ikova ja t\xc3\xa4m\xc3\xa4n sisko Tatiana Metternich matkustivat Berliiniin. Maattomina ihmisin\xc3\xa4 he onnistuivat hankkimaan ty\xc3\xb6luvan. Sen j\xc3\xa4lkeen, kun he saivat ty\xc3\xb6t\xc3\xa4 Ausw\xc3\xa4rtiges Amtista (Saksan ulkoministeri\xc3\xb6), Mariesta tuli tohtori Adam von Trott zu Solzin sihteeri, joka oli Hitlerin salamurhan takana._NEWLINE_Kun salamurha ep\xc3\xa4onnistui, monet juonessa olleet Vasilt\xc5\xa1ikovan yst\xc3\xa4v\xc3\xa4t ja ty\xc3\xb6toverit tapettiin. Adam von Trott zu Solz teloitettiin, ja Vasilt\xc5\xa1ikova pakeni Berliinist\xc3\xa4 Wieniin, miss\xc3\xa4 h\xc3\xa4n toimi sairaanhoitajana sodan loppuun saakka.\n_START_SECTION_\nSodan j\xc3\xa4lkeen\n_START_PARAGRAPH_\nKenraali George S. Pattonin johtama Yhdysvaltain maavoimien 3. armeija l\xc3\xb6ysi Vasilt\xc5\xa1ikovan 4. toukokuuta 1945 Gmundenin ulkopuolelta. Vasilt\xc5\xa1ikova oli t\xc3\xb6iss\xc3\xa4 tulkkina armeijassa, mutta sairastui tulirokkoon ja joutui sairaalaan. Kun Vasilt\xc5\xa1ikova parantui, h\xc3\xa4n nai Yhdysvaltain armeijan kapteenin Peter G. Harndenin. Pariskunta asettui asumaan Pariisiin, miss\xc3\xa4 Harnden avasi arkkitehtitoimiston. Sen j\xc3\xa4lkeen, kun Harnden kuoli vuonna 1971 Barcelonassa, Vasilt\xc5\xa1ikova muutti Lontooseen, miss\xc3\xa4 kuoli leukemiaan 12. elokuuta 1978.'